Dié jonges laat die dollars inrol | Nuus24
Candice Swanepoel pryk op Forbes-lys
Vier van SA onder Afrika se tien rykstes
Forbes se lys van hoogsbetaalde bekendes onder 30 word deur sangeres gedomineer, met die country-sensasie Taylor Swift wat heel bo-aan die lys is.Die saketydskrif berig dat Swift die afgelope twaalf maande $57 miljoen (sowat R470 miljoen) verdien het. Swift was in die tydperk met die Noord-Amerikaanse- en Australiese been van haar wêreldtoer besig.Forbes sê dat Swift met elke konsert $1 miljoen (sowat R8 miljoen) verdien het en dat multi-platinum CD-verkope en ander borgskappe haar totaal heelwat opgestoot het. Swift sal na verwagting in Oktober ‘n nuwe album vrystel.Die tiener-sensasie Justin Bieber (18), die enigste man in die topvyf, is tweede op die lys met $55 miljoen (sowat R450 miljoen). Hy word gevolg deur die sangeres Rihanna met $53 miljoen (sowat R440 miljoen) en Lady Gaga, met $52 miljoen (sowat R430 miljoen).Lady Gaga was verlede jaar bo-aan die lys met $90 miljoen (sowat R750 miljoen). Forbes sê sy het minder verdien omdat sy die afgelope jaar nie getoer het nie.“Verwag maar dat die pop-prinses volgende jaar meer sal verdien,” het die tydskrif gesê.Forbes het “album- en kaartjie-verkope, flieks, borgskappe en advertensie-werk” in ag geneem met die opstel van die lys.Die tydskrif se toptien hoogsbetaalde bekendes onder 30 vir die tydperk 30 Mei 2011 to 30 Mei 2012 is:1. Taylor Swift $57 miljoen (sowat R470 miljoen)2. Justin Bieber $55 miljoen (sowat R450 miljoen)3. Rihanna $53 miljoen (sowat R440 miljoen)4. Lady Gaga $52 miljoen (sowat R430 miljoen)5. Katy Perry $45 miljoen (sowat R370 miljoen)6. Adele $35 miljoen (sowat R290 miljoen)7. Kristen Stewart $34,5 miljoen (sowat R285 miljoen)8. Lil Wayne $27 miljoen (sowat R225 miljoen)9. Taylor Lautner $26,5 miljoen (sowat R220 miljoen)10. Robert Pattinson $26,5 miljoen (sowat R220 miljoen)– Volg Nuus24 op Twitter.
Lees meer oor: forbes | taylor swift VOLGENDE OP NUUS24X